# இராசா சாண்டோ


***பி. கே. ராஜா சாண்டோ*** (*P. K. Raja Sandow*, 1894 – நவம்பர் 25, 1943) ஒரு தமிழ்த் திரைப்பட நடிகரும், இயக்குநரும், தயாரிப்பாளரும் ஆவார். சலனப் படங்களில் நடிகராக வாழ்க்கையைத் தொடங்கிய இவர் சிறந்த நடிகராகவும் இயக்குநராகவும் பெயர் பெற்றார். தமிழ், இந்தி, தெலுங்குத் திரைப்படங்கள் பலவற்றில் நடித்துள்ளார். இவற்றில் பெரும்பாலானவையை இயக்கியும் உள்ளார்.  

## வாழ்க்கைக் குறிப்பு
ராஜா சாண்டோ தமிழ்நாட்டிலுள்ள புதுக்கோட்டையில் பிறந்தார். தந்தை ஒரு மருத்துவர். சாண்டோவின் இயற்பெயர் பி. கே. நாகலிங்கம். உடற்பயிற்சியாளராகத் தேர்ச்சி பெற்றிருந்த இவர் பம்பாயில் எஸ். என். பதங்கரின் நேஷனல் பிலிம் கம்பனியில் சண்டை நடிகராகத் தனது திரைப்பட வாழ்க்கையை ஆரம்பித்தார். இவரது கட்டுமஸ்தான உடற்கட்டிற்காக ஜெர்மானிய பயில்வான் *ஆய்கன் சாண்டோ*வின் பெயரால் ”ராஜா சாண்டோ” என்றழைக்கப்பட்டார். 1922ல் பதங்கரின் *பக்த போதனா* படத்தில்தான் இவருக்கு முதன்முறையாக முக்கியக் கதாபாத்திரத்தில் நடிக்கும் வாய்ப்பு கிடைத்தது. அப்படத்தில் நடித்ததற்கு இவருக்குக் கிடைத்த வருமானம் ரூபாய் 101. *வீர் பீம்சேன்* (1923), *தி டெலிபோன் கேர்ல்* (1926) போன்ற சலனப்படங்கள் இவருக்கு நல்ல நடிகரெனப் பெயர்வாங்கித் தந்தன. சில சலனப்படங்களில் நடித்த பின்னர் ரஞ்சித் ஸ்டுடியோஸ் நிறுவனத்தில் இயக்குநராக மாத சம்பளத்திற்கு வேலையில் சேர்ந்தார்.  

தமிழ்நாட்டிற்குத் திரும்பிய பின் ஆர். பத்மநாபனின் அசோசியேட் பிலிம் நிறுவனத்திற்காகப் பல சலனப் படங்களை இயக்கி, நடிக்கவும் செய்தார். 1931ல் பேசும் படங்கள் வெளிவரத் தொடங்கியவுடன் மறுபடியும் பம்பாய்க்குச் சென்று ஹிந்தி மற்றும் தமிழ்ப் படங்களில் நடித்தார். பெரும்பாலும் கோஹர், சுலோசனா (ரூபி மையர்ஸ்) போன்ற நடிகைகளுடன் ஜோடியாக நடித்தார். புரணாக்கதைகளை மட்டுமே திரைப்படமாக்கிக் கொண்டிருந்த நிலையினை மாற்றி சமூகக் கருத்துகளைக் கொண்ட கதைகளையும் திரைப்படங்களாக உருவாக்குவதில் இவர் முன்னோடியாக விளங்கினார். வை. மு. கோதைநாயகி அம்மாளின் கதையை அதே பெயரில் அனாதைப் பெண் என்ற திரைப்படமாக 1931ல் எடுத்தார். புதினம் ஒன்று திரைப்படமாக எடுக்கப்பட்டது அதுவே முதன்முறையாகும்.  

## திரைப்படங்கள்
| வருடம் | தலைப்பு | மொழி | குறிப்புகள் |  |
| --- | --- | --- | --- | --- |
| 1922 | *பக்தபோதனா* | சலனப்படம் | நடிகர் |  |
| 1922 | *காமா* | சலனப்படம் | நடிகர் |  |
| 1922 | *சூர்யகுமாரி* | சலனப்படம் | நடிகர் |  |
| 1923 | *வீர் பீம்சேன்* | சலனப்படம் | நடிகர் |  |
| 1923 | *விரத்ரசூர் வதா* | சலனப்படம் | நடிகர் |  |
| 1924 | *ரா மாண்ட்லிக்* | சலனப்படம் | நடிகர் |  |
| 1924 | *பிஸ்மி சதி* | சலனப்படம் | நடிகர் |  |
| 1924 | *ரசியா பேகம்* | சலனப்படம் | நடிகர் |  |
| 1924 | *சத்குனி சுசீலா* | சலனப்படம் | நடிகர் |  |
| 1924 | *சதி சோன்* | சலனப்படம் | நடிகர் |  |
| 1925 | *தேஷ்னா துஷ்மன்* (The Divine Punishment) | சலனப்படம் | நடிகர் |  |
| 1925 | ''தேவ தாசி | சலனப்படம் | நடிகர் |  |
| 1925 | *இந்திரசபா* | சலனப்படம் | நடிகர் |  |
| 1925 | *காலா சோர்* (The Black Thief) | சலனப்படம் | நடிகர் |  |
| 1925 | *காந்தனி கவிஸ்* (The Noble Scamp) | சலனப்படம் | நடிகர் |  |
| 1925 | *மாத்ரி பிரேம்*(For Mother's Sake) | சலனப்படம் | நடிகர் |  |
| 1925 | *மொஜிலி மும்பாய்*(Slaves Of Luxury) | சலனப்படம் | நடிகர் |  |
| 1925 | *பஞ்ச்தண்டா*(Five Divine Wands) | சலனப்படம் | நடிகர் |  |
| 1925 | *ராஜ யோகி* | சலனப்படம் | நடிகர் |  |
| 1925 | *சுவர்ணா* | சலனப்படம் | நடிகர் |  |
| 1925 | வீர் குணால் | சலனப்படம் | நடிகர் |  |
| 1925 | *விமலா* | சலனப்படம் | நடிகர் |  |
| 1926 | *மாதவ் காம் குண்டலா* | சலனப்படம் | நடிகர் |  |
| 1926 | *மீனா குமாரி* | சலனப்படம் | நடிகர் |  |
| 1926 | *மும்தாஜ் மஹால்* | சலனப்படம் | நடிகர் |  |
| 1926 | *நீரஜனம்* | சலனப்படம் | நடிகர் |  |
| 1926 | ''பிருதிவி புத்ரா | சலனப்படம் | நடிகர் |  |
| 1926 | *ரா கவத்* | சலனப்படம் | நடிகர் |  |
| 1926 | *சாம்ராட் ஷிலதித்யா* | சலனப்படம் | நடிகர் |  |
| 1926 | டெலிபோன் கேர்ல் | சலனப்படம் | நடிகர் |  |
| 1926 | டைப்பிஸ்ட் கேர்ல் | சலனப்படம் | நடிகர் |  |
| 1927 | *பனேலி பாமினி* | சலனப்படம் | நடிகர் |  |
| 1927 | *சதி மாத்ரி* | சலனப்படம் | நடிகர் |  |
| 1927 | *சிந்த் நி சுமரி* | சலனப்படம் | நடிகர் |  |
| 1927 | தி மிஷன் கேர்ல் | சலனப்படம் | நடிகர் |  |
| 1927 | *அலாவுதீன் அவுர் ஜாதூயி சிராக்*(Aladdin & the Wonderful Lamp) | சலனப்படம் | நடிகர் |  |
| 1928 | *கிரகலட்சுமி* | சலனப்படம் | நடிகர் |  |
| 1928 | *நாக் பத்மினி* | சலனப்படம் | நடிகர் |  |
| 1928 | *சினேஹ் ஜோதி* | சலனப்படம் | நடிகர், இயக்குநர் |  |
| 1928 | அப் - டு - டேட் | சலனப்படம் | நடிகர் |  |
| 1928 | *விஷ்வமோகினி* | சலனப்படம் | நடிகர் |  |
| 1929 | யங் இந்தியா | சலனப்படம் | நடிகர் |  |
| 1930 | பீம்சேன் தி மைட்டி | சலனப்படம் | நடிகர் |  |
| 1930 | *பேயும் பெண்ணும்* | சலனப்படம் | நடிகர், இயக்குநர் |  |
| 1930 | *ராஜலட்சுமி* | சலனப்படம் | நடிகர் |  |
| 1930 | *நந்தனார்* (Elevation of the Downtrodden) | சலனப்படம் | நடிகர், இயக்குநர் |  |
| 1930 | *ஸ்ரீ வள்ளி திருமணம்* | சலனப்படம் | நடிகர், இயக்குநர் |  |
| 1930 | *அனாதைப் பெண்* | சலனப்படம் | நடிகர், இயக்குநர் |  |
| 1931 | *த்ரன்ஹார்* (Pride of Hindustan) | சலனப்படம் | நடிகர், இயக்குநர் |  |
| 1931 | *சதி உஷா சுந்தரி* | சலனப்படம் | இயக்குநர் |  |
| 1931 | *ராஜேஷ்வரி* | சலனப்படம் | இயக்குநர் |  |
| 1931 | *பக்தவத்சலா (Dhuruvanin Garvabangam)* | சலனப்படம் | இயக்குநர் |  |
| 1932 | பாரிஜாத புஷ்பஹரணம்'' | தமிழ் | இயக்குநர் |  |
| 1932 | *ஷியாம் சுந்தர்* | இந்தி | நடிகர் |  |
| 1933 | ''பர்தேசி ப்ரீத்தம் | இந்தி | நடிகர் |  |
| 1933 | *நூர்-ஈ-இமான்* | இந்தி | நடிகர் |  |
| 1934 | *தேவகி* | இந்தி | நடிகர் |  |
| 1934 | *காஷ்மீரா* | இந்தி | நடிகர் |  |
| 1934 | *தூஃபானி தருனி* | இந்தி | நடிகர் |  |
| 1934 | ''இந்திரா எம்.ஏ | இந்தி | நடிகர் |  |
| 1935 | *தூஃபானி தருனி* | இந்தி | நடிகர் |  |
| 1935 | *ராத்-கி-ராணி* | இந்தி | நடிகர், இயக்குநர் |  |
| 1935 | பாரிஸ்டர்ஸ் வைஃப் | இந்தி | நடிகர் |  |
| 1935 | காலேஜ் கன்யா | இந்தி | நடிகர் |  |
| 1935 | *தேஷ் தாசி* | இந்தி | நடிகர் |  |
| 1935 | *மேனகா* | தமிழ் | இயக்குநர் |  |
| 1936 | *பிரபு கா பியாரா* | இந்தி | நடிகர் |  |
| 1936 | *வசந்த சேனா* | தமிழ் | நடிகர், இயக்குநர் |  |
| 1936 | *சாலக் சோர்* | இந்தி | நடிகர், இயக்குநர் |  |
| 1936 | *சந்திரகாந்தா* | தமிழ் | திரைக்கதை எழுத்தாளர், இயக்குநர் |  |
| 1936 | *தில் கா தக்கு* | இந்தி | நடிகர் |  |
| 1936 | *மத்லபி துனியா* | இந்தி | நடிகர் |  |
| 1937 | ''தூஃபானி டார்சான்' | இந்தி | நடிகர் |  |
| 1937 | *மைனர் ராஜாமணி* | தமிழ் | இயக்குநர் |  |
| 1938 | *நந்தகுமார்* | தமிழ் | நடிகர் |  |
| 1938 | *விஷ்ணு லீலா* | தமிழ் | நடிகர், இயக்குநர் |  |
| 1939 | *திருநீலகண்டர்* | தமிழ் | நடிகர் |  |
| 1941 | *சூடாமணி* | தெலுங்கு | இயக்குநர் |  |
| 1942 | *ஆராய்ச்சிமணி* | தமிழ் | இயக்குநர் |  |
| 1943 | *சிவகவி* | தமிழ் | இயக்குநர் (பாதியில் மாற்றப்பட்டார்) | } |